شەفەق نیوز/ ئالان حەمە سەعید وەزیر پەروەردەی هەرێم کوردستان، ئمڕوو پەنجشەممە، راگەیان وەگورەی ئامار فەرمی لە جەم 2 ملیۆن خوەنەوار و مامۆستا و فەرمانبەر وەزارەتەگە 2000 لەلیان تۊیش ڤایرۆس کۆرۆنا بۊینە، ئی رێژە کەمە و پێویست وە بەسین پۆلەێلە و  چینەێل پەروەردە ناکەێد.
سەعید لە وتارێگ ئەرا رووژنامەنووسەێل وت:  پەرەێل بان تووڕەیل کۆمەڵایەتی لە چەن رووژ گوزەشتە باس لە بەسین مەکتەوێل کردن وە هووکار کۆرۆنا، وت  راس نییە، باوجی   هەر وەخت تۊیشبۊیەێل ئەرا رێژەی مەترسیدارێگ لە هەرێم بەرزەو بۊی مەکتەوێل بەسین.
